Kwêla- en Dagbreek-aanbieder deel haar wittebroodfoto's | SARIE
Kwêla- en Dagbreek-aanbieder deel haar wittebroodfoto's	deur SARIE.com-span
'n Troue in Brittanje, maar 'n wittebrood in Afrika – waarom het julle Mosambiek gekies?
Die feit dat ons eers later op ons wittebrood gegaan het, het vir ons beteken dat ons die afgelope paar maande iets baie spesiaals gehad het om na uit te sien. Ons was albei vanjaar baie besig en 'n blaaskans in die middel van die jaar was fantasties! Ons het in elk geval 'n "destination wedding" gehad, so dit het gevoel asof ons 'n bietjie op vakansie was toe ons in Engeland was, so tussendeur al die laaste goedjies wat ons vir die troue moes uitsorteer.
Hoogtepunte van Mosambiek …. Inhambane is baie mooi en ons het in 'n pragtige oord in die Barra-gebied gebly. Ons het elke dag iets gedoen – gekajak, gesnorkel, gaan waterski, 'n dorpie verken op 'n vierwielmotorfiets. Maar ons het ook baie gerus en ontspan langs die swembad met 'n kelkie of twee. Ons hotel was op die strand en dit was so lekker om elke oggend op te staan en op die strand te stap saam met my man. Die plekke wat ons gesien het, soos Tofino se strand en die pragtige sonsondergang elke middag was ook nog hoogtepunte. Om die hele ervaring met Chris te deel was die "cherry on top".
FOTO'S: Ons het in die Barra-meer en in die see gesnorkel.
FOTO: Ons verken Tofo op 'n vierwielmotorfiets.
Wenke vir pasgetroudes … Elke huwelik is anders, so wat vir my en Chris werk, sal dalk nie vir ander pasgetroudes werk nie. Ons ken mekaar so goed en ons het elkeen 'n rol wat ons in ons verhouding speel. Chris laat my altyd beter voel as ek stres oor goed, en ek kán stres! Hy maak my rustig en ek vul hom weer op ander maniere aan.
FOTO: 'n Bootrit na Pansy-eiland.
FOTO LINKS: Waterski is moeiliker as wat dit lyk! FOTO REGS: Die wittebrood was ook 'n tyd vir ontspan.